Romilda Pantaleoni

Anna Antonia Romilda Pantaleoni (1847–1917) oli italialainen oopperalaulaja, joka oli äänialaltaan sopraano.

Pantaleonin laajaan ohjelmistoon kuului monia rooleja Giuseppe Verdin oopperoissa. Keskeisimmin hän loi Desdemonan roolin Verdin Otellon kantaesityksessä Milanon La Scalassa 5. helmikuuta 1887. Pantaleoni pääsi esiintyjäksi tiukasti kilpailtuun rooliin, vaikka Verdi itse ei pitänyt osaa tälle sopivana. Kapellimestari Franco Faccio kuitenkin taivutteli Verdin hyväksymään Pantaleonin roolin luojaksi. Yleisön innosta ja positiivisista arvioista huolimatta Verdi pysyi tyytymättömänä roolisuoritukseen. Pantaleoni joutui sittemmin terveyssyistä sanoutumaan irti kiertuesopimuksesta.

Lähteet 

Italialaiset oopperalaulajat
Sopraanot
Vuonna 1847 syntyneet
Vuonna 1917 kuolleet